এবারে শান্তনু বিশ্বাসের গানের কথায় আসা যাক। কে না জানে মানবজীবন সুর প্রধান। তার আনন্দ বেদনায় নিজের অজান্তেই খেলা করে সুর। সেই সুর তাল লয় আদি অন্তে বাঁধা- দূরগামী নক্ষত্র হতে মর্ত্যের মৃত্তিকালগ্ন। কেননা তা প্রকৃতির স্বরেই বেজে ওঠে। কবিতায় যাকে আমরা ছন্দ বলি গানে তাকেই বলি লয়। আমাদের পঞ্চকবি- রবিন্দ্র, নজরুল, দিজেন্দ্রলাল, রজনীকান্ত, অতুল প্রাসাদ থেকে শুরু করে বহু কবির গানের বই নিয়মিত বের হয়েছে। স্বাধীনতার পর কবি মনিরুজ্জামান, আবু হেনা মোস্তফা কামাল, ফজল-এ খোদাসহ অনেকেরই গানের বই বেরিয়েছে। বিগত পাঁচ এবং ছয়ের দশকটিও ছিল বাংলা গানের স্বর্ণ যুগ। কথা ও সুর সে সময় পাল্লা দিয়ে শ্রোতাদের মন জয় করেছে। সুরকারদের মধ্যে ছিলেন সলিল চৌধুরী, সুধীন্দ্র দাশ গুপ্ত, শ্যামল গুপ্ত, সতী নাথ মুখোপাধ্যায়, হেমন্ত মুখোপাধ্যায়, শ্যামল মিত্র প্রমুখ।